Günther Wagner
info@gunibert.de 2021
Cerca i reemplaça el text
cerca, substitueix

# Cercar i reemplaçar

L'editor de text del GNOME us permet cercar ràpidament parts del text específiques en fitxers de text grans. Sovint, aquestes parts del text també han de ser substituïdes.

# Cercar text

Activeu el tauler de cerca a través de Menú principal Cerca/Reemplaça... o activeu-lo mitjançant Ctrl F.

Afegiu el terme de cerca al camp d'entrada.

La cerca es realitza a mesura que escriviu. Ara podeu iterar el resultat de la cerca amb ↑ o ↓ o amb els botons al costat de l'entrada.

En prémer Retorn es mourà el cursor al resultat de cerca actualment ressaltat.

En prémer Esc es descartarà el tauler de cerca i el resultat de la cerca.

# Consells de cerca i trucs

Per tal de cercar ràpidament una paraula ressalteu la paraula i premeu Ctrl F. La paraula s'introduirà automàticament a l'entrada de cerca.

La cerca es pot refinar amb opcions addicionals al menú engranatge.

Només coincideix amb la paraula sencera

Usa expressions regulars com a terme de cerca

Respecta la sensibilitat de majúscules i minúscules del terme de cerca

# Reemplaçar el text

Activeu el tauler de cerca a través de Menú principal Cerca/Reemplaça... o activeu-lo a través de Ctrl H.

En el cas que obriu el tauler de cerca a través del Menú principal heu de fer clic al botó per a activar la funcionalitat de reemplaçament.

Afegiu el terme de cerca que s'ha de reemplaçar al camp d'entrada.

Afegiu el terme de substitució al segon camp d'entrada.

La cerca es realitza a mesura que escriviu. Ara podeu iterar el resultat de la cerca amb ↑ o ↓ o amb els botons al costat de l'entrada.

És possible només reemplaçar l'element de resultat de la cerca actual a través de Reemplaça o podeu reemplaçar totes les ocurrències a través de Reemplaça-ho tot.